google/wiki40b huggingface dataset:
Dav

Dav je sústredenie väčšieho počtu anonymných osôb na rovnakom mieste, ktoré sú vzájomne ovplyvňované vzájomnou fyzickou blízkosťou, vznikajú živelné emócie, zníženie racionálnej kontroly, zosilňuje sa sugestibilita, napodňovanie, afekty, padajú zábrany a osobná zodpovednosť.

Vlastnosti

Dav spája spoločný záujem, postoj k určitému problému, osobe či skupine, alebo presvedčenie a konajú v jeho mene. Dav nie je  sociálnou skupinou v sociologickom zmysle slova, ale sociálnym agregátom.
Prítomnosť v dave má vplyv na správanie jednotlivcov (tzv. davové alebo kolektivne správanie), silne sa tu prejavuje princíp napodobňovania. Jednanie jedincov je ovplyvnené aj anonymitou a stratou sociálnej kontroly, sú väčšou ovplyvniteľnosťou.  Davové správanie je poznačené impulzívnosťou, emotívnosťou a spontánnosťou, pocitom  nezraniteľnosti, väčšej istoty a sily. Slabé väzby medzi účastníkmi davu zanikajú po ukončení davovej situácie. 
Davové správanie bolo a je predmetom záujmu psychológov a sociológov (napr. Gustave Le Bon, José Ortega y Gasset, Gabriel Tarde, Sigmund Freud, William McDougall, Floyd Henry Allport, R. H. Turner, Philip Zimbardo).

Príklad zo súčasnosti

Masovokomunikačné prostriedky môžu byť vhodným nástrojom na ovplyvňovanie (a manipulovanie) obyvateľstva, ktoré má v zmysle definície davu podľa G. Le Gona všetky znaky davu (masy). 
Jedna z akcií, určená na zviditeľnenie spoločnosti Carrefour, jej predchádzajúcou propagáciou a reklamou cez masovokomunikačné prostriedky vyvolala davové správanie sa más kupujúcich. 
Na deň 3.1.2005 bol avizovaný „výpredaj storočia“ spoločnosti Carrefour. Akcia bola cez hodnoverné masovokomunikačné prostriedky vopred pripravovaná oboznamovaním verejnosti s obrovskými výhodami a zľavami pri nákupoch. Spoločnosť sľubovala zľavy až do výšky 
95 %, i keď v skutočnosti väčšinu tovaru predávala so zľavou 50 - 70 %. Sledovanie správania sa kupujúcich bolo pripravované, keďže vopred bol pripravený špeciálny mostík určený na profesionálne i amatérske fotografovanie a snímanie kamerami televízií.
Následkom obrovskej reklamnej kampane vo viacerých mestách Slovenska i Česka nastal dopravný kolaps, ktorý trval niekoľko hodín. Za lacným nákupom prichádzali tisícky zákazníkov, dokonca aj z okolitých dedín a miest. Niektorí ľudia prišli čakať na otvorenie predajne už o 4. hodine ráno. Pred otvorením predajní boli pred predajňami zhromaždené obrovské davy ľudí a netrpezlivo prešľapávali pred zapnutými pohyblivými schodami. V okamihu otvorenia sa dav pohol a nekontrolovateľne, bez ohľadu na možné škody, strhával starších a slabších jedincov. Ľudia sa pustili do behu a snažili sa získať výhodu pred ostatnými a kúpiť výrobok s čo najvyššou zľavou. Väčšie druhy tovarov pred inými blokovali svojím telom (na tovar si napr. sadali). Podľa psychologičky Jolany Kusej je dominantným faktorom, ktorý ovplyvňuje správanie sa jednotlivcov v podobných akciách, postup ostatných ľudí.,
Kaštieľ Bošániovcov

Kaštieľ Bošániovcov je renesančný kaštieľ nachádzajúci sa na západnom Slovensku v centre obce Bošany.

Exteriér a interiér

Kaštieľ je dvojpodlažná stavba s nárožnými polygonálnymi vežami. Pôvodne mal byť štvorkrídlový, ale vybudované sú len dve krídla. Vonkajší obvod tvoria vysoké štítové steny s vysokými štítovými atikami.
Hlavné jednotraktové krídlo s dodatočne vstavanou dvorovou chodbou má zachovalé renesančné valené klenby s lunetami a barokové štukové klenby, ktoré sa nachádzajú v nárožných vežiach. V miestnostiach poschodia sú rovné zrkadlové stropy z 19. storočia.
Po rekonštrukcii je fasáda kaštieľa namaľovaná nabielo s červenými ornamentmi.

Dejiny

Pred príchodom rodiny Bošániovcov stál na mieste dnešného kaštieľa hrádok. Prestavba bola vykonaná v roku 1550 na opevnený ranorenesančný kaštieľ. Cieľom prestavby bol úmysel vytvoriť silnú protitureckú pevnosť. V roku 1776 bol kaštieľ znovu prestavaný, ale tentokrát do barokového štýlu. Ďalšie opravy boli v roku 1903 a 1946.

Súčasnosť

V súčasnosti patrí kaštieľ súkromnému vlastníkovi a po dlhom období chátrania je konečne zrekonštruovaný. Avšak zatiaľ nie je sprístupnený verejnosti a plány ohľadom jeho budúceho využitia sú neznáme.
Snehuľa kapcavá

Snehuľa kapcavá alebo snehuľa obyčajná alebo snehuľa tundrová (lat. Lagopus lagopus) je malý (35 – 40 cm) vták z čeľade bažantovité (Phasianidae).
Žije v blízkosti vŕb a v otvorenej tundre na organickej zemine. V lete má hnedé a v zime biele perie. Snehule možno nájsť na väčšine územia Aljašky, v severnej Kanade a severnej Európe a Ázii.
Vauxrezis

Poloha

Vauxrezis má rozlohu 6,54 km². Najvyšší bod je položený 162 m n. m. a najnižší bod 48 m n. m.

Obyvateľstvo

Vauxrezis má 331 obyvateľov (2009).
Graf vývoja obyvateľstva:
Zdroje: INSEE
Implicitná definícia

Implicitná definícia znie: Napriek názornému pôvodu sa na pojmy zavedené v axíómach, na ich vzťahy a vlastnosti - tzv. základné alebo primitívne pojmy - pozeráme iba ako na dané v axiómach. Hovorí sa, že nie sú definované explicitne, ale implicitne. Všetky ďalšie pojmy sa definujú explicitne pomocou axióm a základných pojmov. Dedukcia pojmov je prípustná len pomocou pravidiel logiky.
Matematická zákonitosť

Matematická zákonitosť platí absolútne a bez výnimky pre všetky prípady, ktoré opisuje. Napríklad tvrdenie súčet dvoch párnych čísel je párne číslo platí pre každé dve párne čísla a má teda nekonečne veľa konkretizácií. Presahuje tak hranice zmyslového poznania, lebo počet vnemov je iba konečný. Konečným ostáva, aj keď k nemu pridáme vnemy všetkých ľudí, ktorí kedy žili. Preto je tvrdenie zmyslami neoveriteľné a jeho dôkaz musí nutne byť 'nadzmyslový'. Metóda takého dôkazu je nerozlučne spojená so vznikom matematiky.
Hadancourt-le-Haut-Clocher

Poloha

Obec má rozlohu 8,67 km². Najvyšší bod je položený 207 m n. m. a najnižší bod 109 m n. m.

Obyvateľstvo

Počet obyvateľov obce je 355 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Regulácia preklzovania

Regulácia preklzovania (kolies/náhonu), skratka ASR (z nem. Antriebsschlupfregelung, angl. Acceleration Slip Regulation alebo nesprávne anti-slip/anti-skid regulation) alebo ASC (z angl. acceleration skid control) alebo TCS (z angl. traction control system), alebo DTC (z angl. dynamic traction control), je v automobiloch systém, ktorý automaticky zabraňuje pretáčaniu pohonných kolies pri zrýchlovaní alebo rozbiehaní sa vozidla. Väčšinou sa nachádza v ťažších autách s väčším výkonom (Audi, Mercedes, BMW, Maserati, Hummer, Skoda Octavia , atd)
Erie Canal

Erie Canal (angl.) alebo Erijský prieplav alebo zriedkavo Erijský kanál je umelá vodná cesta nachádzajúca sa v štáte New York. Je dlhý 584 km a vedie z Albany na rieke Hudson do mesta Buffalo na Erijskom jazere, čím vytvára splavnú vodnú trasu z Veľkých kanadských jazier do Atlantického oceánu.

Dejiny

Prvýkrát bol návrh na výstavbu kanála prednesený v roku 1808. V rokoch 1817 až 1832 prebiehala samotná stavba a 26. októbra 1825 došlo k jeho oficiálnemu otvoreniu. Predstavoval prvý dopravný systém medzi východným pobrežím (New York) a vnútrozemím na západe (Veľké kanadské jazerá), pri ktorom nebola nutná prekládka tovaru. Navyše bola lodná doprava rýchlejšia než vozy ťahané zvieratami a takže znižoval náklady na dopravu o zhruba 95 %. Kanál prispieval k príchodu nových osadníkov do západných oblastí newyorského štátu, otvoril oblasti ďalej na západ pre budúcu kolonizáciu a pomohol New Yorku stať sa hlavným americkým prístavom. Medzi rokmi 1834 až 1862 bol ďalej rozšírený a v roku 1918 bola pôvodná stavba nahradená väčším kanálom s názvom New York State Barge Canal.

Súčasnosť

Dnes je Erijský prieplav súčasťou vodného komplexu New York State Canal System. Ako najúspešnejšia vodná cesta vytvorená človekom sa v roku 2000 Erijský prieplav zaradil do oblasti amerického národného dedičstva. Aj keď sa v poslednom období skôr využíval na rekreačnú plavbu, od roku 2008 tu došlo aj k rozkvetu komerčnej riečnej dopravy.
Ozourt

Poloha

Obec má rozlohu 3,97 km². Najvyšší bod je položený 51 m n. m. a najnižší bod 17 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crouttes-sur-Marne

Poloha

Obec má rozlohu 4,33 km². Najvyšší bod je položený 201 m n. m. a najnižší bod 54 m n. m.

Obyvateľstvo

Počet obyvateľov obce je 647 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Kerecman

JUDr. Peter Kerecman, PhD. (* 16. september 1972, Košice) je slovenský advokát, autor viacerých odborných právnických publikácií. Publikuje tiež odborné a popularizačné články z oblasti dejín advokácie a biografie významných advokátov slovenských dejín.
Huêtre

Poloha

Obec má rozlohu 13,15 km². Najvyšší bod je položený 134 m n. m. a najnižší bod 116 m n. m.

Obyvateľstvo

Počet obyvateľov obce je 271 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mazinghien

Poloha

Obec má rozlohu 9,01 km². Najvyšší bod je položený 161 m n. m. a najnižší bod 143 m n. m.

Obyvateľstvo

Počet obyvateľov obce je 326 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Richard Francis Gordon

Mladosť a výcvik

V roku 1951 ukončil štúdiá na Washingtonskej štátnej univerzite a s diplomom inžiniera chémie vzápätí nastúpil do armády. Stal sa námorným pilotom na základni v Jacksonville na Floride u prepadových stíhačov. Po čase odišiel do školy testovacích námorných pilotov v Patuxent River v Marylande. Lietal na nových typoch reaktívnych lietadiel. Po troch rokoch nastúpil ako inštruktor stíhačky F4H na kalifornskej základni v Miramare a získal celý rad národných leteckých rekordov. V máji 1961 vyhral transkontinentálne preteky Los Angeles – New York.  V čase, keď bol prijatý do tretej skupiny amerických kozmonautov (18. októbra 1963), mal nalietaných 4682 hodín. Po nevyhnutnom výcviku bol zaradený do záložnej posádky Gemini 8.

Po lete

Po lete s Apollom 12 bol ešte kapitán Gordon menovaný do záložnej posádky Apolla 15. Dňa 1. januára 1972 z NASA aj z armády odišiel a stal sa viceprezidentom spoločnosti The New Orleans Saints of the National Footbal League. Od 1. apríla 1977 bol hlavným manažérom energetického oddelenia firmy John Mecom Company, v roku 1993 prezidentom Space Age America Inc. Bol ženatý a mal osem detí, z toho dve nevlastné.
Česko-Slovenská filmová databáza

Česko-Slovenská filmová databáza (čes. Česko-Slovenská filmová databáze, skratka ČSFD) je internetová databáza informácií o filmových dielach a televíznych reláciách, hercoch, moderátoroch a filmároch (režiséroch, kameramanoch a pod.). Webové sídlo založil filmový novinár Martin Pomothy v roku 2001 a od roku 2006 ho prevádzkuje prostredníctvom ním vlastnenej a vedenej spoločnosti POMO Media Group s.r.o. so sídlom v Prahe-Vinohradoch.
ČSFD okrem toho obsahuje aktuality zo sveta filmu a televízie a informácie o premiérách v kinách v Česku a na Slovensku. Od Internet movie database sa okrem lepšieho pokrytia českej a slovenskej filmovej a televíznej scény líši aj v tom, že používateľom umožňuje viesť si prehľad vlastnej filmotéky. Na druhej strane v popisoch filmov na ČSFD chýba zoznam úloh pri jednotlivých hercoch, čo umožňuje napr. konkurenčný web České filmové nebe.

Kontroverzie

V roku 2009 pravdepodobne český alebo slovenský haker vystupujúci pod pseudonymom igigi (neskôr nazývaný Tom) využil SQL injection a prenikol do databázy používateľov, kde získal prihlasovacie údaje 187 000 používateľov (prihlasovacie mená, e-mailové adresy, heslá v haši). Prevádzkovateľ webu M. Pomothy používateľom rozoslal e-mail, v ktorom ich požiadal o zmenu hesiel z dôvodu „prevodu archivácie hesiel do nového systému“, avšak nezmienil sa o úniku ich údajov.
Martragny

Poloha

Obec má rozlohu 3,69 km². Najvyšší bod je položený 82 m n. m. a najnižší bod 43 m n. m.

Obyvateľstvo

Počet obyvateľov obce je 367 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bojové umenia (anime)

Bojové umenia (angl. Martial Arts) je v oblasti mangy a anime druh alebo žáner. V takýchto anime sa môžu vyskytovať najrôznejšie japonské (alebo aj zahraničné) bojové štýly a techniky, ako napríklad karate, kendo, iajdo, nindžucu, alebo aikido. Tiež sa do tohto žánru rátajú aj anime a mangy zameriavajúce sa na samurajov a nindžov.
Mačka (obuv)

Mačky (zriedkavejšie v jednotonom čísle mačka) sú železné háky či kliny pripevnené k obuvi, slúžiace na zachytávanie, hlavne pre horolezcov alebo špeciálnych montérov.
Kolovratský palác (Praha, Valdštejnská)

Kolovratský palác je súčasť sídla Senátu do ktorého patrí aj areál Valdštejnského paláca (Valdštejnská záhrada, Valdštejnská jazdiareň) a Malý Fürstenberský palác.

Dejiny

Kolovratský palác bol postavený na konci 18. storočia na mieste menšieho domu. Stavbu zadala manželka šľachtica Heřmana Jakuba Černína vynikajúcemu architektovi Ignácovi Palliardiovi. Vzniklo tak honosné šľachtické sídlo, ktoré čase klasicizmu malo pripomenúť palácový typ vrcholného baroka. V 19. storočí bol palác, už v držaní Kolovratovcov, prestavaný v novobarokovom slohu do dnešnej podoby. Interiér bol od tejto doby veľa razy zmenený, zaujímavé sú dva reprezentatívne salóny – Ružový a Zelený – a pôvodne neskoro barokové pilierové schodisko. S týmto palácom stavebne súvisí Malý Fürstenberský palác postavený okolo roku 1770. K nemu sa pripája pôvabná rokoková terasovitá záhrada vybavená altánmi, schodiskom a balustrádami a vystupujúca do trojdielnej sala terreny. Záhrada je súčasťou prístupného komplexu záhrad pod Pražským hradom.
Paláce Kolovratský a Malý Fürstenberský sú od roku 1918 vo vlastníctve štátu. V čase prvej republiky tu sídlilo predsedníctvo ministerskej rady, po roku 1945 ministerstvo informácií a osvety, neskôr ministerstvo kultúry.
V roku 2003 bola začatá celková rekonštrukcia Kolovratského paláca a Malého Fürstenberského paláca, ktorá bola dokončená Kanceláriou Senátu v roku 2006. Najzaujímavejšie priestory Senátu sú prístupné počas štátnych sviatkov v rámci dní otvorených dverí.
Kolovratský palác je súčasťou národnej kultúrnej pamiatky ako sídlo Parlamentu České republiky.
Rœulx

Poloha

Obec má rozlohu 4,02 km². Najvyšší bod je položený 53 m n. m. a najnižší bod 31 m n. m.

Obyvateľstvo

Počet obyvateľov obce je 3 678 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rodová spoločnosť

Rodová spoločnosť je spoločenské zriadenie 2. až 4. etapy vývinu prvotnopospolnej spoločnosti, kedy bol rod základnou hospodárskou a spoločenskou jednotkou. Vyznačovala sa občinovým vlastníctvom výrobných prostriedkov. Za hlavné štádia vývoja rodovej spoločnosti sa pokladá matriarchát a patriarchát. Rodové zriadenie je najstarší a najnižší stupeň organizácie ľudskej spoločnosti.
Rudolf Hrušínský mladší

Život

Po ukončení školskej dochádzky študoval na Pražskom konzervatóriu hru na akordeón a klavír, v pomaturitnom ročníku prešiel na DAMU, ktorú absolvoval v roku 1974. Potom vystupoval v pražskom divadielku Ateliér,od roku 1978 dvadsať sezón v Činohernom klube. V súčasnosti hrá predovšetkým v Divadle Bez zábradlí, patrí k úspešným filmovým i televíznym hercom, spolupracuje s rozhlasom a dabingom.
Objavil sa o i. vo filmoch Signum laudis, Jára Cimrman ležící, spící, Rozpuštěný a vypuštěný, Postřižiny, Slavnosti sněženek, Vesničko má středisková, Dobří holubi se vracejí, Obecná škola, Černí baroni, Akumulátor 1, Knoflíkáři, Obsluhoval jsem anglického krále.
Vo filmoch Byl jednou jeden polda hral patológa Slavíčka.
Zahral si v seriáloch Cirkus Humberto, Dobrodružství kriminalistikyy, Zdivočelá země, Hospoda a Duch český. Od roku 2005 hrá postavu domovníka Vlastimila Peška v seriáli TV Nova Ulice.
Je, rovnako tak ako bol aj jeho otec, vášnivý rybár.
Wes Bentley

Životopis

Narodil v meste Jonesboro v Arkansase a vyrastal v meste Little Rock, ako tretí najstarší zo štyroch synov Cherie Baker a David Bentley. Jeho rodičia boli pastormi metodistickej cirkvi. Má nemecký, škótsky a anglický pôvod. 
V roku 1996 absolvoval vysokú školu Sylvan Hills v Sherwoodi v Arkansase. Navštevoval tiež divadelnú školu Juilliard School ale školu opustil po jednom roku, aby sa naplno venoval svojej hereckej kariére.

Kariéra

Objavil sa v niekoľkých divadelných hrách na Broadwayi a po čase prišli úlohy aj z filmu. V roku 1998 sa objavil vo filme Three Below Zero, kde si zahral hlavnú úlohu bubeníka Juliana. O rok neskôr, získal postavu Rickyho Fittsa, v americkej psychologickej dráme American Beauty, kde hral po boku hercov ako Kevin Spacey či Annette Bening. Za túto rolu získal cenu Americkej filmovej národnej rady za herecký objav roka a tiež nomináciu na cenu BAFTA.  
V roku 2001 sa objavil v nízkorozpočtovom teenagerskom filme Soul Survivors, v ktorom sa tiež objavili jeho herecký kolegovia ako Eliza Dushku či Casey Affleck. V roku 2002 sa objavil po boku Heatha Ledgera a Kate Hudson vo filme The Four Feathers, v roku 2009 si zahral vo filmovej adaptácií Dolan's Cadillac, podľa knižnej predlohy od Stephena Kinga. V roku 2012 si zahral úlohu vyšetrovateľa vo filme Gone, v rovnakom roku sa objavil tiež vo filmoch ako Underworld: Awakening, Stars in Shorts či Hunger Games, kde stvárnil postavu Seneca Crane. 
V roku 2014 si zahral v Sci-Fi filme Interstellar a od toho istého roku pôsobil aj v televíznom seriály American Horror Story, kde získal jednu s podstatnejších úloh pre piatu sezónu hororového príbehu nazvaného Hotel. Wes tam stvárnil úlohu detektíva John Lowea. Od roku 2018 pôsobí v televíznom seriály Yellowstone.

Osobný život

Wes sa v roku 2001 oženil za herečku Jennifer Quanz, vzťah sa však skončil rozvodom v roku 2009. V roku 2010 sa oženil s producentkou Jacqui Swedbergs ktorou majú syna narodeného koncom roka 2010 a dcéru narodenú v roku 2014. 
V článku od New York Times, z 8. februára 2010 opísal svoj priebeh drogovej závislosti, ktorá začala takmer okamžite po jeho úspechu vo filme American Beauty (1999). V roku 2008 bol zatknutý a mal nariadenú povinnú ústavnú liečbu 12-krokový liečebný program. Wes však naďalej pokračoval v užívaní heroínu, kým nebol "zlomený" ako to sám nazval.
V júli 2009 priznal, "Som narkoman a alkoholik a potrebujem pomoc alebo zomriem." Opäť vstúpil do 12-krokového liečebného programu a od tej doby je čistý, považuje sa na ceste k "oživeniu".
V dokumentárnom filme My Big Break (2009), film zachytil Bentleyho skorú hereckú kariéru, ako začínal až po jeho výbušné kariérne začatie po filme American Beauty (1999) a jeho následný emočný boj so slávou a jeho prijatie do liečebného  ústavu proti drogovo závislým a zotavenie sa zo závislosti na drogách a alkohole. Svoju kariéru neskôr oživil divadelnou hrou Venus in Fur na Broadwayi.
Kruibeke

Obyvateľstvo

Obec má približne 15 820 obyvateľov (2010).
Symbolický jazyk

Symbolický jazyk je umelý jazyk, ktorý je postavený na prirodzenom jazyku a naspäť doň preložiteľný čiže neexistujúci nezávisle od neho, a v ktorom má každý výraz presne ten význam, ktorý mu je výslovne daný. Symbolické jazyky sú predstupňom pri výstavbe formalizovaného jazyka.
Podľa Fromma je symbolický jazyk skutočný jazyk, jediný univerzálny jazyk, ktorý ľudstvo vytvorilo. K chápaniu symbolického jazyka bz sa mládež mala viesť už na našich stredných školách a vysokoškolských prípravnych kurzoch práve tak, ako sa tam vyučujú ostatné cudzie jazyky.
Palác Kinských

Dejiny

Na mieste dnešného paláca stáli v stredoveku dva iné domy. Prvýkrát sa oba domy spojili v roku 1508, keď si ich prenajal Albrecht z Kolovrat. V južnej časti paláca sa v podzemí zachovali zvyšky románskeho domu, v severnej časti potom zvyšky ranogotického domu. Dnešný rokokový palác bol postavený pre grófa Jána Arnošta Golza v rokoch 1755 až 1765 podľa starších plánov Kiliána Ignáca Dientzenhofera a pod vedením architekta Anselma Luraga. Na fasáde vytvoril bohatú štukovú výzdobu C. G. Bossi. Priečelie je hore zakončené dvoma atikami, ktoré zdobí rad sôch. Znázorňujú antických bohov a sú dielom Ignáca Františka Platzera. Dva súmerne umiestnené monumentálne vchody lemované kamennými stĺpmi spája v prvom poschodí úzky balkón.
Po smrti grófa Golza kúpil roku 1768 palác knieža Rudolf Kinský. Počas obdobia keď palác vlastnil rod Kinských boli interiéry prestavané klasicisticky. Došlo tiež k rozšíreniu paláca o druhý dvor zovretý medzi tromi krídlami v empírovom štýle podľa projektu Jozefa Krannera. Roku 1835 bol k palácu pripojený ďalší dom, ten bol pod Krannerovým vedením novobarokovo prestavaný.
Roku 1949 sa palác Kinských dostal do správy Národnej galérie v Prahe a stal sa sídlom zbierky grafiky. V roku 1992 bol vyhlásený národnou kultúrnou pamiatkou. V súčasnosti je v ňom umiestnená zbierka Národnej galérie Krajina v českom umení 19. storočia.
Witternheim

Poloha

Obec má rozlohu 4,99 km². Najvyšší bod je položený 163 m n. m. a najnižší bod 159 m n. m.

Obyvateľstvo

Počet obyvateľov obce je 515 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guigneville-sur-Essonne

Poloha

Obec má rozlohu 9,19 km². Najvyšší bod je položený 146 m n. m. a najnižší bod 53 m n. m.

Obyvateľstvo

Počet obyvateľov obce je 923 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
John Wyndham

Úvod

Svoje prvé práce podpisoval rôznymi kombináciami svojho mena ako John Benyon alebo Lucas Parkes. V jednom prípade, The Outward Urge, použil dve mená „John Wyndham“ a „Lucas Parkes“, predstierajúc dvoch spoluautorov.
Jeho kniha The Day of the Triffids položila základ žánru britskej vedeckej fantastiky zvanom „postkatastrofický (cosy catastrophe)“: žáner v ktorom všetci zahynú okrem skupinky ľudí, ktorí sa snažia z trosiek civilizácie zachrániť čo sa dá. To bola aj jeho najznámejšia kniha, ktorá zaviedla slovo „triffid“ do anglického jazyka..
Kniha The Midwich Cuckoos opisuje malú dedinu, ktorej obyvatelia upadnú na 24 hodín do bezvedomia a dedina je vytrhnutá z okolitého sveta. Všetky ženy v plodnom veku sú zrazu tehotné a porodia deti so zlatými očami a telepatickými schopnosťami. Bolo to aj sfilmované ako Village of the Damned (1960), so scenárom, ktorý doslova kopíruje knihu (čo je pre vedecko-fantastický film veľmi nezvyčajné. Film sa dočkal aj farebného prepracovania od Johna Carpentera, v hlavnej úlohe s Christopherom Reevesom 4o bola jedna z jeho posledných úloh než po autonehode ochrnul. Existuje aj niekoľko nahrávok pre rádiá od BBC, najaktuálnejšia z roku 2003. Wyndham začal práce aj na pokračovaní, Midwich Main, ktoré ale po niekoľkých kapitolách prerušil a nikdy nedokončil.
Román The Chrysalids, tiež známy ako Re-Birth, zobrazuje spoločnosť v Novej Zemi (Newfoundland), niekoľko storočí po atómovej vojne, ktorá je posadnutá odstránením každého geneticky poškodeného dieťaťa. Sleduje príbeh malej skupiny, ktorá používa svoje telepatické schopnosti, aby ostala utajená a ťažkosti pri jej odhalení. Kniha bola začiatkom 80-tych rokov uvedená ako rozhlasová hra na BBC Radio 4.

Životopis

John Wyndham Parkes Lucas Beynon Harris sa narodil v obci Knowle neďaleko Birminghamu, Anglicko. Do svojich ôsmich rokov žil v Edgbastone. Vtedy sa jeho rodičia George Beynon Harris a Gertrude Parkes, rozdelili a on a jeho brat, spisovateľ Vivian Beynon Harris, nemali odvtedy stály domov.
Navštevoval niekoľko internátnych škôl, z ktorých najdlhšie pobudol v Bedales (1918-1921), ktorú opustil ako 18 ročný.
Nehľadiac na to, jeho brat Vivian hovoril: „Mal nádherné detstvo a tínedžerské roky.“
Po škole chvíľku študoval farmárčenie, potom zmenil názor na štúdium na Oxfordskej Universite a vyskúšal niekoľko zamestnaní. V roku 1925 si začal zarábať písaním. Počas 30-tych rokov napísal množstvo poviedok hlavne pre americké časopisy. Okrem vedecko-fantastických poviedok písal aj detektívne príbehy.
Medzi 1940 a 1943 rokom pracoval ako civilný zamestnanec pre britskú vládu, mal na starosti cenzúru. Potom narukoval do armády, kde sa ako Corporal Cipher Operator v Royal Signal Corps zúčastnil na vylodení v Normandii.
V roku 1963 sa oženil s Grace Wilsonovou. Spolu žili v Petersfielde, Hampshire, neďaleko od Bedalskej školy.